NASAMS

NASAMS (Norwegian Advanced Surface to Air Missile System) – Norvegijos ir JAV sukurta vidutinio nuotolio oro gynybos sistema, dažnai laikoma efektyviausia pasaulyje.

Istorija 
1994 m. Norvegija nutarė ženkliai atnaujinti savo oro erdvės gynybą. Norvegų įmonė Kongsberg Defence & Aerospace pradėjo bendradarbiauti su JAV bendrove Raytheon. Pastaroji turinti patirties panašių ginklų sistemų gamyboje (MIM-104 Patriot, FIM-92 Stinger) pasiūlė pigesnį sprendimą, modifikuoti jų gaminamas oras-oras raketas AMRAMM.

1998 m. sistema pripažinta tinkama ir pradėta naudoti Norvegijos gynybos sistemoje. 2008 m. išleista patobulinta versija, dar vadinama NASAMS II, aprūpinta galingesniu radaru, pati sistema gali būti paleidžiama ir nuo didelio sunkvežimio.

Iki 2015 m. šios sistemos efektyvumas siekė 90,5% sėkmingai sunaikintų taikinių.

Charakteristikos 
Taikiniams aptikti (nuo 2006 m.) naudojamas JAV pagamintas MPQ-64F1 radaras, galintis sekti iki 72 taikinių vienu metu.

Ugnies kontrolės centras (fire distribution centre) naudoja tokius duomenų siuntimo standartus: Link 16, JRE, Link 11, Link 11B, LLAPI ir ATDL-1.

Sistemos veikimo nuotolis priklauso nuo konteineriuose įmontuotų raketų galimybių:
 AIM-120 A/B – 55-75 km nuotolis.
 AIM-120 C-5 > 105 km.
 AIM-120 D > 180 km.

Visos sistemos aptarnavimui reikia 22 žmonių.

Šalys naudotojos

NASAMS 
 JAV
 Omanas

NASAMS II 
 Ispanija
 Norvegija
 Olandija
 Suomija

NASAMS III 
Norvegija
Lietuva (3 baterijos)

Nuorodos 

Oro gynybos ginklai
Raketiniai ginklai